Қосымша

Мемлекет Басшысының тапсырмасымен әзірленген Қазақстан Республикасында агроөнеркәсіптік кешенді дамытудың
2021 – 2030 жылдарға арналған тұжырымдамасы (бұдан әрі – Тұжырымдама жобасы) мен агроөнеркәсіптік кешенді дамытудың
2021 – 2025 жылдарға арналған ұлттық жобасында (бұдан әрі – Ұлттық жоба) АӨК-нің дамытудағы жаһандық сын-қатерлер мен әлемдік трендтер ескерілген.

Бұл құжаттардың негізгі сәттері ауа райы факторларының ауыл шаруашылығы өндірісіне теріс әсерін барынша азайту, нақты әртараптандыруды жүргізу есебінен оның жаһандық климаттық өзгерістерге тұрақтылығын арттыру болып табылады.

Егіншілікте бұған жер пайдаланушылардың қазіргі заманғы цифрлық технологияларды, ғарыштық мониторинг пен жерді қашықтықтан зондтауды пайдалана отырып, жалдау шарттары шеңберінде өздерінің міндеттемелерін орындауына бақылау тетіктерін қатар әзірлей отырып, әртараптандыру және әртараптандыру процесін мемлекеттік реттеу шаралары есебінен өндіріс тәуекелдерін азайтудың қажеттілігі мен артықшылықтары туралы ауыл шаруашылығы тауарын өндірушілер (бұдан әрі – АШТӨ) арасында кеңінен түсіндіру жұмыстарын жүргізу есебінен қол жеткізілетін болады.

Нәтижесінде азықтық дақылдарды өсіру алаңы олардың ауыспалы егістегі үлесін ғылыми негізделген нормаларға дейін жеткізе отырып, кем дегенде 2 есе ұлғайту болжанады. Сондай-ақ, тамырын және үстіңгі бөлігін жақсарту, жаңа жайылымдық жерлерді суландырудың неғұрлым тиімді моделін қолдану арқылы оларды айналымға тарту жолымен жайылымдардың өнімділігін арттырудың жаңа тәсілдері әзірленетін және енгізілетін болады.

Тұқым шаруашылығының нақты жүйесін құру өсімдік шаруашылығының тұрақты дамуының маңызды құрамдас бөлігі болып табылады. Отандық тұқым шаруашылығын дамыту үшін ғылыми ұйымдарды гендік инженерияға негізделген және жаңа сорттарды өсіру мерзімін екі есе қысқартуға мүмкіндік беретін селекцияның қазіргі заманғы әдістеріне көшіру жоспарлануда. Ол үшін осы әдістерді меңгерген тиісті кадрларды даярлау қажет, сондай-ақ тұқымдық материал қозғалысын қадағалаудың цифрлық жүйесін құру жоспарлануда. Қазіргі уақытта осы бағдарламалық өнімді жасау бойынша жұмыс басталды.

Сонымен қатар, Тұжырымдама жобасының шеңберінде тұқым шаруашылығын дамыту үшін тұқым өндірушілерді аттестаттау жөніндегі құзыретті мемлекеттен өзін-өзі реттейтін ортаға беру жүзеге асырылатын болады. Бұл селекционерлер мен тұқым шаруашылығы субъектілерінің мүдделерін қорғауды қамтамасыз етеді, тұқым шаруашылығы субъектілерінің белсенділігін арттырады, тұқым өндіру технологиясына бақылауды күшейтеді.

Қазақстан үшін маңызды қадам Өсімдіктердің жаңа сорттарын қорғау жөніндегі халықаралық одаққа (UPOV) қосылу болады – бұл елге әлемдік селекция жетістіктеріне қол жеткізуге мүмкіндік береді. Сонымен қатар, қосылу халықаралық нормаларды ескере отырып, селекционерлердің зияткерлік меншігін қорғауды қамтамасыз етеді, сонымен қатар UPOV-ке мүше елдермен шетелдік ең жақсы іріктелген сорттардың тұқымдарымен еркін сауданы дамытуға ынталандырады.

Қазақстанның тұқым нарығын ауыл шаруашылығы дақылдарының тиімсіз сорттарын және генетикалық түрлендірілген сорттардың тұқымдарын әкелуден және пайдаланудан қорғау мақсатында селекциялық жетістіктердің мемлекеттік тізілімін жүргізудің рұқсат беру (шектеу) сипатына қайта оралу жүзеге асырылатын болады.

Сондай-ақ Тұжырымдама жобасында өңірлерді мамандандыру схемасы негізінде АӨК-ге мемлекеттік қолдау көрсету кезінде өңірлерді мамандандыру қағидаты көзделген, ол база ретінде пайдаланылатын болады, оның негізінде ауыл шаруашылығы өнімдерінің жекелеген түрлерін өндірудің ірі ауқымды аймақтары қалыптастырылатын болады. Бұл табиғи-климаттық және басқа да факторларға байланысты мемлекеттік саясатты сараланған және неғұрлым тиімді жүргізуге мүмкіндік береді.

Сондай-ақ, «Бәйтерек» ҰБХ» АҚ-ның кредиттік саясатын қайта қарау бойынша жұмыс жүргізілетін болады, ол мамандандыру схемасын да ескеруі тиіс.

Мамандандыру схемасы өзі көздемеген кез келген басқа өнімдерді өндіруге тыйым салмайды, бірақ мұндай өндіріс мемлекеттік қолдау шараларымен қамтылмайды.

Бүгінгі күні нақты егіншілік технологияларын енгізу топырақтың агрохимиялық құрамы мен егістіктердің фитосанитариялық жағдайы бойынша деректердің, топырақ картограммаларының жоқтығынан тежеледі. Осыған байланысты, Агрохимиялық қызметтің республикалық ғылыми-әдістемелік орталығымен (АҚРҒӘО) топырақтың агрохимиялық құрамын анықтау әдістемесін нақты егіншілік технологиясының талаптарына сәйкес жаңарту жоспарлануда. Бұл ретте, зерттеу үшін қазіргі 75 гектардың орнына, әрбір 10 гектардан топырақтың сынамасын алу жоспарланып отыр. Сондай-ақ, қазіргі уақытта Ұлттық жоба шеңберінде топырақтың жыл сайын агрохимиялық зерттеп-қарауды жүргізу алаңын 3,8 млн. га дейін ұлғайту жөніндегі шаралар көзделеді.

Сонымен қатар, осы салада көрсетілетін қызметтер нарығын дамыту мақсатында жер құнарлылығына мониторинг жүргізуге жеке агрохимиялық зертханаларды тарту жөніндегі шаралар көзделеді. Мысалы, минералды тыңайтқыштарды субсидиялау бағдарламасы аясында фермерлер кез-келген жеке аккредиттелген зертхана берген агрохимиялық картограмманы қолдана алады. Агрохимиялық зертханалардың жеткілікті инфрақұрылымын құру мақсатында 2020 жылдан бастап инвестициялық субсидиялау шеңберінде жабдықтар сатып алуға жұмсалған шығындарды (25%) ішінара өтеу жолымен жаңа зертханалар үшін қолдау көзделген. Осы қолдау шарасының арқасында өңірлерде заманауи автоматтандырылған жабдықтармен жарақталған жаңа зертханалар ашылуда.

Тыңайтқыштарды енгізуді ынталандыру үшін мемлекет минералды тыңайтқыштардың құнын субсидиялау арқылы қолдауды жүзеге асырады. Жалпы, бес жыл ішінде минералды тыңайтқыштарды енгізу көлемінің
2016 жылғы 260,9 мың тоннадан 2020 жылы 533,0 мың тоннаға дейін 2 есе өсуі байқалады. 2021 жылы минералды тыңайтқыштардың құнын субсидиялауға
28,0 млрд теңге көзделген.

 Тыңайтқыштарды тиімді қолдану мақсатында топырақта қоректендіру элементтерінің болуын ескере отырып, минералды тыңайтқыштарды субсидиялау бағдарламасы шеңберінде 2023 жылдан бастап ауыл шаруашылығы еңбеккерлері үшін агрохимиялық картограмманың болуы жөніндегі шарт қолданысқа енгізілетін болады. Субсидияларды төлеу агрохимиялық картограммалардың деректерін ескере отырып жүзеге асырылатын болады, бұл тыңайтқыштарды қажет болған жағдайда, нүктелі пайдалануды ынталандыруға мүмкіндік береді.

Органикалық тыңайтқыштарды енгізуде оң динамика байқалады. Мәселен, статистикалық деректер бойынша 2020 жылы 1,2 млн. тонна органикалық тыңайтқыш енгізілді, бұл 2019 жылдан 2 есе көп және 2018 жылдан 2,9 есе көп. АӨК-ні дамытудың 2021-2030 жылдарға арналған тұжырымдамасының жобасы шеңберінде органикалық тыңайтқыштарды қолдану көлемін ұлғайту мақсатында өнеркәсіптік текті органикалық тыңайтқыш түрлерін өндіруді және сатып алуды субсидиялау мәселесі қарастырылуда. Органикалық егіншілікті дамытуды танымал ету аясында бұл шара шаруаларға органикалық тыңайтқыштарды қолдануға ынталандыру болады.

АӨК-дегі сақтандыру жүйесі тұрақты негізде жетілдірілуде. Тек 2020 жылдың қаңтарынан бастап ерікті сақтандырудың жаңа жүйесі енгізілді, ол мыналарды көздейді:

- сақтандырудың ерікті сипаты;

- сақтандыруды мемлекеттік қолдау нысанын өзгерту, егер бұрын сақтандыру төлемдері субсидияланған болса, жаңа жүйе шеңберінде сақтандыру сыйлықақылары субсидиялануы тиіс;

- шарт жасасудан бастап төлемдерге дейінгі барлық рәсімдер электрондық платформада жүргізіледі. Барлық процестер автоматтандырылған, бұл адам факторының әсерін жояды және олардың ашықтығын қамтамасыз етеді. Сақтандыру жүйесі жаңа және оны білім тарату бағдарламасы аясында кеңінен түсіндіру жұмыстарын жүргізу арқылы енгізу үшін уақыт қажет.

Бүгінгі таңда Ақмола, Ақтөбе, Шығыс Қазақстан, Батыс Қазақстан, Солтүстік Қазақстан, Қарағанды, Қостанай, Павлодар облыстарының аумағындағы дәнді дақылдар (бидай, сұлы, арпа) және майлы дақылдар (күнбағыс, зығыр, рапс, жүгері) сақтандырылуы тиіс.

Сонымен қатар, мал шаруашылығында сақтандыруда да сақтандыру өнімі – ІҚМ, ҰМ, жылқы мен құсты сақтандыру бекітілді. Өнім мультитәуекел болып табылады – тәуекелдердің қатарына инфекциялық және аса қауіпті аурулар, өрт, үшінші тұлғалардың қаскүнемдік әрекеттері, қауіпті табиғи немесе стихиялық құбылыстар, сондай-ақ жазатайым оқиғалар-найзағайдың түсуі, жануарлардың шабуыл жасауы, өмірмен үйлеспейтін жарақаттық зақымданулар және басқалар кіреді.

Сондай-ақ, халықтың агросақтандыруға қызығушылығын арттыру үшін сақтандыру сыйақысын субсидиялау мөлшерін ұлғайту мәселесі қарастырылуда.

Ұлттық жоба шеңберінде сонымен қатар агроөнеркәсіптік кешендегі сақтандыруды қолдау және агросақтандыру нарығын дамыту, оның ішінде субсидиялаумен қамтылған сақтандыру өнімдерінің тізбесін кеңейту арқылы дамыту бойынша іс-шаралар көзделген.

Суармалы жерлерді айналымға енгізу мақсатында Үкімет облыстардың әкімдіктерімен бірлесіп, республиканың оңтүстігіндегі ескі суару жүйелерін реконструкциялау жөніндегі жобаларды іске асыруда, олар суды дұрыс реттеу мен бөлу есебінен су тұтынуды және өнімсіз ысырапты азайтуға мүмкіндік береді. Бұдан басқа, қазіргі уақытта суару суының тапшылығы сезіліп отырған оңтүстікте ғана емес, республиканың барлық өңірлерінде жаңа суару жүйелерін және бірқатар жаңа су қоймаларын салу жоспарланып отыр.

Сонымен қатар, ауыл шаруашылығы дақылдарын суарудың заманауи су үнемдеу технологиялары қолданылатын алаңдарды ұлғайту бойынша жұмыс жүргізілуде, бұл да суармалы суды үнемдеуге мүмкіндік береді.

Мәселен, Қазақстан Республикасының Үкіметі мен американдық «Valmont Industries, Inc» компаниясы арасында инвестициялық келісімге қол қойылды, оның аясында демонстрациялық фермалар желісін құруға және қазіргі заманғы суару жүйелерін өндіретін зауыт салуға және ауыл шаруашылығы дақылдарының түсімділігін басқару жоспарлануда. Жобаны іске асыру су үнемдеу технологияларын қолдану алаңын ұлғайтуға, суармалы суды 30%-ға үнемдеуді қамтамасыз етуге, сол арқылы суармалы жерлердің өнімділігін
1,5-3 есеге арттыруға мүмкіндік береді.

Бұл инвестициялық келісімді іске асыру үшін Ұлттық жоба шеңберінде суару қондырғыларын сатып алуға және инфрақұрылым жүргізу үшін құрылыс-монтаждау жұмыстарына бюджеттік кредит беруге қаржы бөлу жоспарлануда. Осы мақсаттарға алдағы 5 жылда республикалық бюджеттен шамамен 77,2 млрд теңге бөлу жоспарланып отыр.

Су үнемдеу технологияларын енгізу бойынша АШТӨ-ні қолдау бөлігінде Үкімет инвестициялық субсидиялау түрінде мемлекеттік қолдауды жүзеге асырады, онда қазіргі заманғы суару жүйелерін сатып алуға жұмсалған шығындардың 50%-ын өтеу, сондай-ақ барлық қажетті инфрақұрылымды жүргізу көзделеді.

Сондай-ақ, суарудың прогрессивтік әдістерін қолдану процесін ынталандыру мақсатында Ауыл шаруашылығы тауарын өндірушілерге су беру жөніндегі көрсетілетін қызметтердің құнын субсидиялау қағидаларына суару тәсілдеріне байланысты, яғни сараланған түрде, жеткізілген судың 1 м3-іне субсидия белгілеу бөлігінде өзгеріс енгізу мәселесі пысықталуда.

Нәтижесінде 2025 жылы су үнемдеу технологияларын қолданатын (тамшылатып суару, жаңбырлату) жерлердің алаңы 2 есеге ұлғайып, 450 мың гектарды құрайтын болады.

Мал шаруашылығының тұрақты дамуын қамтамасыз ету үшін берік азықтық база құрылатын болады, ол үшін Үкімет 2022-2025 жылдарға арналған азық өндірісі саласын дамыту жөніндегі жол картасының жобасында көрініс тапқан жүйелі шараларды пысықтады, жол картасының жобасы жергілікті атқарушы органдарда келісіліп, қазіргі уақытта орталық мемлекеттік органдармен келісуде тұр.

Жол картасының жобасы азық өндіру мен дайындау бойынша нысаналы индикаторлар тізбесін және мынадай іс-шараларды қамтиды:

-қолданыстағы ауыспалы егістердің ғылыми негізделген нормаларға сәйкестігі тұрғысынан мал шаруашылығы бағытындағы шаруашылықтардың егіс алаңдарының құрылымын талдау;

- әрбір шаруашылықтың ауыл шаруашылығы дақылдарының егіс алаңдарын әртараптандыру жоспарын жасауы;

- АШТӨ-нің жерді жалға алу шарттарын пысықтасын және оларды жер заңнамасының талаптарына сәйкес келтіру;

- егістіктер мен жайылымдардағы өсімдіктердің түрлік құрамын анықтау әдістемесін әзірлеу;

- мемлекеттік қолдау шараларын қолдана отырып, жайылымдарды суландырудың тиімді моделін әзірлеу бойынша ұсыныстар әзірлеу және енгізу;

- ірі өндірушілердің астықты, өңдеу кәсіпорындарының майлы дақылдарды, қант қызылшасын міндетті сатуы бойынша және құрамажем өнеркәсібі кәсіпорындарының жемдік астықтың бір бөлігін, кебекті, жомды, күнжараны, сірне және сығындыны белгіленген бағалармен өндірістік құс өсіру кәсіпорындарына, құрамажем зауыттарын, ірі мал шаруашылығы шаруашылықтарына АӨК-ні мемлекеттік қолдау шараларына қарсы міндеттемелерді енгізу.

Сондай-ақ, Ұлттық жобада «ҚазАгроҚаржы» АҚ-ның жарғылық капиталын кейіннен лизингке беру үшін техниканы, азық дайындау техникасын және мобильді жүйелерді сатып алуды қаржыландыру үшін 79,4 млрд теңгеге ұлғайту көзделген.

Бұдан басқа, азықтық дақылдардың бірегей тұқымдарын өндіру дамитын болады.

АӨК субъектілерін білімді тарату жүйесімен толық ауқымды қамту облыстық деңгейде білімді тарату және аудандық деңгейде ауылдық ақпараттық-консультациялық орталықтар құру, сондай-ақ фермерлердің біліктілігін қашықтықтан арттырудың қазіргі заманғы нысандарын енгізу есебінен жоспарланады.

Еліміздің гидрометеорологиялық қызметін жаңғырту мақсатында 2020-2021 жылдар ішінде Экология, геология және табиғи ресурстар министрлігінің «Қазгидромет» республикалық мемлекеттік кәсіпорынының қаражаты есебінен автоматтандырылған пункттер саны 50%-ға (58 бірлік) ұлғайды, бақылау желісі 3%-ға (13 бірлік) кеңейді. Сондай-ақ, ауа райын сандық болжау әдістерінің (сервер) мүмкіндіктерін кеңейту үшін техникалық базаны күшейту бойынша шаралар қабылдануда, агрометеорологиялық болжаудың жаңа әдістері енгізілуде.

Бұдан басқа, халықтың агрометеорологиялық ақпаратқа қолжетімділігін арттыру мақсатында 2020 жылы фермерлерге арналған «Agrodata» қосымшасы іске қосылды, онда өсімдік шаруашылығында шешім қабылдауға қажетті барлық негізгі ақпарат қолжетімді.

Айта кету керек, АӨК жоспарлау үшін консультативтік сипаттағы ұзақ мерзімді болжамдар қолданылады. Ұзақ мерзімді болжамдар астрономиялық құбылыстар, «мұхит-жер-атмосфера» жүйесінің ғаламдық жылу және ылғал алмасуы, атмосфераның жалпы айналымы және басқа да көптеген факторлар сияқты әртүрлі факторлар әсер ететін жаһандық атмосфералық процестерге байланысты.

Сондықтан, өкінішке орай, әлемнің бірде-бір метеорологиялық қызметінің мамандары ауа температурасының қандай мәндерге дейін өзгеретінін және жауын-шашынның қанша түсетінін ұзақ уақытқа жоғары дәлдікпен болжай алмайды. Айлық климаттық ауа райы болжамдарына арналған атмосфераның гидродинамикалық моделі ауа мен жауын-шашынның орташа айлық температурасының метеопараметрлердің сандық мәндерін айқындамай көпжылдық нормадан (нормадан жоғары немесе төмен) ауытқу болжамын береді. Ғылымның қазіргі заманғы дамуы ауа-райын 10-15 күннен астам мерзімге жоғары дәлдікпен болжауға мүмкіндік бермейді.

Өз кезегінде, ауа-райы болжамдарының дәлдігі арттыру үшін метеорологиялық және агрометеорологиялық мониторингтің тығыз желісі қажет. Қазіргі уақытта аумақты мониторингпен қамту жеткіліксіз.

Байқау желісінің тығыздығын арттыру және аумақты агрометеорологиялық мониторингпен қамтамасыз ету мақсатында АШТӨ-нің жаңа агрометеорологиялық бекеттерді ұйымдастыруы және ашуы және бақылау деректерін интеграциялау және оларды жергілікті агрометеорологиялық болжамдарды әзірлеуде пайдалану жоспарлануда. Осы бағыттағы жұмыстар жалғасуда.

 Жалпы көтерілген мәселелер ҚР Үкіметінің тұрақты бақылауында.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Қазақстан Республикасы Парламенті Сенатының депутаттары**

1. А.Қ. Күрішбаев

2. Ә.Ә. Бектаев

3. Л.Ж. Сүлеймен

4 .О.А. Булавкина

5. М.С. Жұмағазиев

6. С.М. Дүйсембинов

7. Д.М. Мусин

8. Ә.Т. Нұралиев

9. Е.Х. Сұлтанов

Қ.А. Мейрембеков

75-00-33